### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

Enhedslisten de Rød-Grønnes byrådsgruppe kunne ikke tiltræde indstillingen.

Liste Trivsel, Velfærd og Reel Borgerinddragelses byrådsgruppe henholdte sig til det oprindelige forslag.

Sagen blev behandlet sammen med sag 6.

**Beslutningsforslag fra V, KF, EL, DF og Anette Jepsen**

Forslag

Stillerne forslår at:

* alle planlagte og fremtidige uønskede overvågninger af borgerne i deres eget hjem ophører øjeblikkeligt.
* vi i fremtiden vil indgå i en respektfuld og tillidsbaseret dialog med borgerne, hvor man i et tillidsfuldt samarbejde klarlægger borgernes behov – altid med respekt for borgernes integritet. Med udgangspunkt i [adresse] medborgerskabspolitik - vil partierne sikre en respektfuld og ligeværdig dialog.

Motivation

Det er grænseoverskridende at overvåge et andet menneske og unødig krænkende overfor borgeren i 48 timer. [adresse] skal naturligvis i samarbejder med borgerne finde frem til, hvor meget hjælp borgerne har brug for, og hvad det er for en type hjælp osv., men det kan man finde ud af på mange andre måder end overvågning i 48 timer.

Det er uværdigt, hvorfor partierne mener, at der skal findes en tillidsfuld relation med borgeren og stoles på, hvad borgeren fortæller og evt. tale med hjælperen, som borgeren har ansat. Det er fuldstændigt uhørt, at der ikke er nogen grænser for, hvad man skal finde sig i som borger, når man har brug for hjælp, fordi man har et handicap. Partierne ønsker at man altid tilgår borgerne respektfuld og i en værdig dialog.

Stillet af Emil Holst (V), Joan Iversen (C), Jano Brandt (DF), Henry Jensen (Ø) & Anette Jepsen (Hjalte Kjeldsen)

På vegne af Venstre-, Konservative-, Dansk Folkeparti-, og Enhedslisten i Århus Kommune

**INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE**

**Svar på forslag fra V, KF, EL, DF og Anette Jepsen om stop for uønsket overvågning i eget hjem**

### Resumé

V, KF, EL, DF og Anette Jepsen har den 3. maj 2021 på baggrund af sager om planlagt observation af borgere i borgerens eget hjem i op til 48 timer fremsat forslag om stop for uønskede overvågninger af borgere i deres eget hjem. Forslaget indebærer, at administrationsgrundlaget for BPA-ordningen skal revideres.

Ændringer i administrationsgrundlaget for BPA-ordningen har været drøftet i forligskredsen bag budgetforlig 2019 på baggrund af budgetforslag fra Socialdemokratiet om Samarbejde med borgerne om BPA. Forligskredsen har, ved møde den 15. september 2021, truffet beslutning om tilpasningerne i administrationsgrundlaget for BPA, der understøtter det fælles ønske om både at kunne styre området og inddrage borgeren. Ændringer i administrationsgrundlaget implementeres umiddelbart i det samlede administrationsgrundlag for visitation til og opfølgning på BPA-sager i Voksne, Job og Handicap under Sociale Forhold og Beskæftigelse.

Der følges op i [adresse] og Beskæftigelsesudvalget. Byrådet orienteres om resultaterne af Ankestyrelsens undersøgelse af kommunernes praksis for observation i BPA-sager.

### Indstilling

Det indstilles:

At 1) beslutningsforslaget V, KF, EL, DF og Anette Jepsen om stop for uønsket overvågning i eget hjem ikke tiltrædes. Dog tilpasses administrationsgrundlagets praksis vedrørende observation i borgerens eget hjem.

At 2) Byrådet tiltræder ændringer af administrationsgrundlaget for BPA som beskrevet indstillingen.

### Sagens forløb

12-05-2021 Aarhus Byråd
Sagens behandling blev udsat  i byrådets møde den 12. maj 2021.
 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 22-09-2021 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 20-10-2021 Borgmesterens Afdeling påtegning
Fremsendes til Magistraten. Det bemærkes, at indstillingen er fremsendt rettidigt til Borgmesterens Afdeling, men efterfølgende dialog mellem Sociale Forhold og Beskæftigelse og Borgmesterens Afdeling om indstillingen har betydet, at indstillingen ikke kunne nå byrådsbehandling indenfor den fastsatte frist på tre måneder efter byrådsbehandlingen af beslutningsforslaget. Borgmesterens Afdeling har derudover ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 22. september 2021.

Rita Pedersen tog forbehold.

Grete Svendsen var forhindret i at deltage i sagens behandling.

 10-11-2021 [adresse]

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

Enhedslisten de Rød-Grønnes byrådsgruppe kunne ikke tiltræde indstillingen.

Liste Trivsel, Velfærd og Reel Borgerinddragelses byrådsgruppe henholdte sig til det oprindelige forslag.

Sagen blev behandlet sammen med sag 6.